Univerzitet Ujedinjenih nacija

Univerzitet Ujedinjenih nacija (engleski: United Nations University, japanski: 国際連合大学) je univerzitet i think tank u Tokiju osnovan 1973. godine kao akademska institucija Ujedinjenih nacija. Institucija u Japanu uživa privilegije diplomatskog statusa, a misija joj je da pomogne u rešavanju globalnih problema vezanih za razvoj i blagostanje kroz saradnju u istraživanju i obrazovanju. Ideju za osnivanje ove vrste institucije predložio je tadašnji generalni sekretar UN-a U Thant pozivajući na „osnivanje Univerziteta Ujedinjenih nacija, istinski internacionalnog i posvećenog ciljevima Povelje UN-a o miru i razvoju”. Nakon tri godišnja zasedanja na tu temu, Generalna skupština Ujedinjenih nacija (UNGA) odobrila je osnivanje institucije u decembru 1972. godine. Tokio je izabran kao primarno sedište zbog posvećenosti japanske vlade pružanju potrebnih objekata kao i uplati 100 miliona dolara fondu za podršku UNU. Univerzitet Ujedinjenih nacija zvanično je otvoren u januaru 1975. kao prvi međunarodni univerzitet na svetu. Od 2010. godine univerzitet ima ovlašćenje od UNGA da dodeljuje postdiplomsko obrazovanje, nudeći nekoliko master i doktorskih studijskih programa. Reference